CELEX: 32018D0187
Language: fi
Date: 2018-02-06 00:00:00
Title: Komission täytäntöönpanopäätös (EU) 2018/187, annettu 6 päivänä helmikuuta 2018, päätöksen 2008/185/EY liitteen II muuttamisesta siltä osin kuin on kyse Aujeszkyn taudin hävittämistä koskevan valvontaohjelman hyväksymisestä Italiassa sijaitsevan Emilia-Romagnan alueen osalta (tiedoksiannettu numerolla C(2018) 579) (ETA:n kannalta merkityksellinen teksti. )

8.2.2018   
            
            
               FI
            
            
               Euroopan unionin virallinen lehti
            
            
               L 34/36
            
         KOMISSION TÄYTÄNTÖÖNPANOPÄÄTÖS (EU) 2018/187,
   annettu 6 päivänä helmikuuta 2018,
   päätöksen 2008/185/EY liitteen II muuttamisesta siltä osin kuin on kyse Aujeszkyn taudin hävittämistä koskevan valvontaohjelman hyväksymisestä Italiassa sijaitsevan Emilia-Romagnan alueen osalta
   
      
         (tiedoksiannettu numerolla C(2018) 579)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Direktiivissä 64/432/ETY vahvistetaan säännöt unionin sisäistä sikaeläinten kauppaa varten. Mainitun direktiivin 9 artiklassa säädetään, että jäsenvaltio, jolla on käytössä pakollinen kansallinen ohjelma Aujeszkyn taudin torjumiseksi koko alueellaan tai osalla siitä, voi toimittaa kyseisen ohjelman komissiolle hyväksyttäväksi. Lisäksi siinä säädetään unionin sisäisessä sikaeläinten kaupassa mahdollisesti vaadittavista lisätakeista.
            
         
               (2)
            
            
               Komission päätöksessä 2008/185/EY (2) vahvistetaan lisätakeet sikojen siirroille jäsenvaltioiden välillä. Nämä lisätakeet liittyvät jäsenvaltioiden luokitteluun sen mukaan, mikä tautitilanne niissä Aujeszkyn taudin osalta on. Päätöksen 2008/185/EY liitteessä II luetellaan jäsenvaltiot tai niiden alueet, joissa on käytössä hyväksyttyjä kansallisia valvontaohjelmia Aujeszkyn taudin hävittämiseksi.
            
         
               (3)
            
            
               Italia on esittänyt komissiolle perustelut Aujeszkyn taudin hävittämistä koskevan valvontaohjelmansa hyväksymiseksi Emilia-Romagnan alueen osalta ja kyseisen alueen lisäämiseksi asianmukaisesti päätöksen 2008/185/EY liitteeseen II. Kyseisten perustelujen arvioinnin perusteella Emilia-Romagnan alue olisi lisättävä päätöksen 2008/185/EY liitteeseen II. Päätöksen 2008/185/EY liitettä II olisi sen vuoksi muutettava.
            
         
               (4)
            
            
               Sen vuoksi päätöstä 2008/185/EY olisi muutettava.
            
         
               (5)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2008/185/EY liite II tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 6 päivänä helmikuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL 121, 29.7.1964, s. 1977/64.
   
      (2)  Komission päätös 2008/185/EY, tehty 21 päivänä helmikuuta 2008, Aujeszkyn tautia koskevista lisätakeista yhteisön sisäisessä sikojen kaupassa ja tähän tautiin liittyvien tietojen antamista koskevista vaatimuksista (EUVL L 59, 4.3.2008, s. 19).
   
      LIITE
      ”
            LIITE II
            
               Jäsenvaltiot tai niiden alueet, joissa on käytössä hyväksyttyjä kansallisia valvontaohjelmia Aujeszkyn taudin hävittämiseksi
            
            
                        ISO-koodi
                     
                     
                        Jäsenvaltio
                     
                     
                        Alueet
                     
                  
                        ES
                     
                     
                        Espanja
                     
                     
                        Kaikki alueet
                     
                  
                        IT
                     
                     
                        Italia
                     
                     
                        Emilia-Romagnan alue
                        Friuli-Venezia Giulian alue
                        Lombardian alue
                        Veneton alue
                     
                  
                        LT
                     
                     
                        Liettua
                     
                     
                        Kaikki alueet
                     
                  
                        PL
                     
                     
                        Puola
                     
                     
                        Ala-Sleesian voivodikunta: kaikki piirikunnat (powiaty);
                        Kujavia-Pommerin voivodikunta: kaikki piirikunnat (powiaty);
                        Lublinin voivodikunta: kaikki piirikunnat (powiaty);
                        Lubuszin voivodikunta: kaikki piirikunnat (powiaty);
                        Łódźin voivodikunta: kaikki piirikunnat (powiaty);
                        Vähä-Puolan voivodikunta: kaikki piirikunnat (powiaty);
                        Masovian voivodikunta: kaikki piirikunnat (powiaty);
                        Opolen voivodikunta: kaikki piirikunnat (powiaty);
                        Ala-Karpatian voivodikunta: kaikki piirikunnat (powiaty);
                        Podlasien voivodikunnassa seuraavat piirikunnat (powiaty): grajewski, kolneński, łomżyński, Łomża, wysokomazowiecki, zambrowski;
                        Pommerin voivodikunta: kaikki piirikunnat (powiaty);
                        Sleesian voivodikunta: kaikki piirikunnat (powiaty);
                        Świętokrzyskien voivodikunta: kaikki piirikunnat (powiaty);
                        Warmia-Masurian voivodikunta: kaikki piirikunnat (powiaty);
                        Ison-Puolan voivodikunta: kaikki piirikunnat (powiaty);
                        Länsi-Pommerin voivodikunta: kaikki piirikunnat (powiaty).
                     
                  ”